Веса Паспалеева
Зимна песничка

chitanka.info

Рой снежинки луди

скачат ръченица —

сякаш пеперуди

в снежната горица.

Заю ги посреща

с весели очички,

Заю студ не сеща

в топли ръкавички!

И не ще да знае

в бялото кожухче,

скок-подскок — играе,

като меко пухче!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.